Stephen Sondheim

Stephen Sondheim (født 22. mars 1930, død 26. november 2021) var en amerikansk komponist og tekstforfatter. Han skrev både musikk og sangtekster til en rekke musikaler. Som ung mann fikk han et gjennombrudd da han takket ja til komponisten og dirigenten Leonard Bernsteins tilbud om å skrive sangtekstene til musikalen West Side Story.

Sondheim ønsket imidlertid primært å komponere. Videre i karrieren skrev han blant annet musikalene A Little Night Music, der sangen Send In The Clowns ble en verdenshit også utenfor teaterscenen. En annen, svært kjent musikal fra Sondheims hånd er Sweeney Todd. Teaterversjonen hadde premiere i 1979, og ble tildelt en Tony Award for beste nye musikal i 1979. Musikalen ble senere filmatisert av Tim Burton med Johnny Depp og Helena Bonham Carter i hovedrollene; filmen har tittelen Sweeney Todd – Demonbarbereren fra Fleet Street, og hadde premiere i 2007.

For sangen «Sooner or Later (I Always Get My Man)», som han skrev til filmen Dick Tracy (1990), og som ble fremført av Madonna, mottok han en Oscar for beste sang i filmåret 1990.

 Verker (utvalg) 
Fra Sondheims meget lange merittliste er følgende verker blant de mest fremtredende (dersom ikke annet er oppgitt, er Sondheim både komponist og (sang)tekstforfatter):

 Saturday Night (1954, første gang satt opp på scenen i 1997): manusforfattere Julius og Philip Epstein
 West Side Story (1957): komponist Leonard Bernstein, manusforfatter Arthur Laurents, regissør Jerome Robbins
 Gypsy (1959): komponist Jule Styne, manusforfatter Arthur Laurents, regissør Jerome Robbins
 A Funny Thing Happened on the Way to the Forum (1962): manusforfattere Burt Shevelove og Larry Gelbart, regissør George Abbott
 Anyone Can Whistle (1964): manusforfatter og regissør Arthur Laurents
 Do I Hear a Waltz? (1965): komponist Richard Rodgers, manusforfatter Arthur Laurents, regissør John Dexter
 Company (1970): manusforfatter George Furth, regissør Hal Prince
 Follies (1971): manusforfatter James Goldman, regissør Hal Prince
 A Little Night Music (1973): manusforfatter Hugh Wheeler, regissør Hal Prince
 The Frogs (1974): manusforfatter Burt Shevelove (manusforfatter til 2004-versjonen: Nathan Lane)
 Pacific Overtures (1976): manusforfatter John Weidman, regissør Hal Prince
 Sweeney Todd (1979): manusforfatter Hugh Wheeler, regissør Hal Prince
 Merrily We Roll Along (1981): manusforfatter George Furth, regissør Hal Prince
 Sunday in the Park with George (1984): manusforfatter og regissør James Lapine
 Into the Woods (1987): manusforfatter og regissør James Lapine 
 Assassins (1990): manusforfatter John Weidman, regissør Jerry Zaks
 Passion (1994): manusforfatter og regissør James Lapine
 Bounce (2003): manusforfatter John Weidman, regissør Hal Prince; senere omdøpt til Road Show
 Road Show (2008): manusforfatter John Weidman, regissør John Doyle (musikalen het først Bounce, deretter Wise Guys, og så Gold!)

 Referanser 

 Eksterne lenker 





 The Stephen Sondheim Society

Kategori:Låtskrivere fra USA
Kategori:Komponister fra USA
Kategori:Filmmusikkomponister
Kategori:Musikalkomponister
Kategori:Oscar-vinnere (sang)
Kategori:Grammy Award-vinnere
Kategori:Tony Award-vinnere
Kategori:Pulitzer-vinnere innen drama
Kategori:Presidentens Frihetsmedalje
Kategori:Medlemmer av American Academy of Arts and Sciences
Kategori:Personer fra New York City